GALUTINIO VARTOTOJO LICENCIJOS SUTARTIS

DĖMESIO. PRIEŠ DIEGDAMI ARBA NAUDODAMI LICENCIJUOTĄ PROGRAMINĘ ĮRANGĄ PERSKAITYKITE ŠĮ DOKUMENTĄ.

Tai yra licencijos sutartis (toliau „Sutartis“) tarp jūsų (asmens arba įmonės) ir „Canon Inc.“, įsikūrusios adresu 30-2 Shimomaruko 3-chome, Ohta-ku, Tokyo 146-8501, Japan („Canon“), dėl: i) pagal šią Sutartį jums suteiktų programų, su jomis susijusių elektroninių ar internetinių naudojimo vadovų bei jų naujinimų, jei yra (toliau kartu vadinama „Programine įranga“); ii) papildomų duomenų Programinei įrangai arba spausdintuvams „Canon Inkjet“ (toliau „Spausdintuvams“) arba Spausdintuvų programinės aparatinės įrangos naujinimų, kurie teikiami internetu, naudojant Programinę įrangą (toliau „Duomenų naujinimų“); iii) teksto, paveikslėlių, grafikos elementų ir kitų skaitmeninio formato vizualinių pateikčių (neįskaitant Programinės įrangos), skirtų naudoti spausdinant ir pateikiamų su šia Sutartimi arba internetu naudojant Programinę įrangą, bei jų naujinimų, jei yra (toliau vadinama „Turinio duomenimis“).  Toliau šiame dokumente Programinė įranga, Duomenų naujinimai ir Turinio duomenys atskirai arba kartu vadinami „Licencijuota programine įranga“.

Nepaisant čia pateiktos informacijos, Licencijuota programinė įranga taip pat apima tam tikrus programinės įrangos modulius ir bibliotekas, kurioms šios Sutarties sąlygos netaikomos („Trečiosios šalies programinė įranga“). Trečiosios šalies programinės įrangos sąrašas ir jai taikomos naudojimo sąlygos gali būti nurodytos šios Sutarties pabaigoje, atitinkamuose dokumentuose, pvz., naudotojo vadove, arba licencijos informacijoje, pateiktoje Licencijuotoje programinėje įrangoje.

SPUSTELĖDAMI PRIE ŠIOS SUTARTIES ESANTĮ MYGTUKĄ „SUTINKU“, ĮDIEGDAMI LICENCIJUOTĄ PROGRAMINĘ ĮRANGĄ ARBA KITU BŪDU JĄ NAUDODAMI JŪS SUTINKATE SU ŠIOS SUTARTIES SĄLYGOMIS.  JEI SU ŠIOS SUTARTIES SĄLYGOMIS NESUTINKATE, NESPAUSKITE TOLIAU ESANČIO MYGTUKO IR SKUBIAI UŽDARYKITE ĮDIEGTIES PROGRAMĄ.  LICENCIJUOTA PROGRAMINĖ ĮRANGA ĮDIEGTA NEBUS IR JŪS NETURĖSITE JOKIOS TEISĖS JĄ NAUDOTI.  Jūs sutinkate naudoti Licencijuotą programinę įrangą tik pagal toliau šiame dokumente nustatytas sąlygas.

1. Nuosavybė ir autoriaus teisė.  Visos teisės, nuosavybės teisės ir interesai į Licencijuotą programinę įrangą priklauso „Canon“ arba jos licencijos išdavėjams.  „Canon“ arba jos licencijos išdavėjai visam laikui išsaugo visas autorių teises ir kitas intelektinės nuosavybės teises į Licencijuotą programinę įrangą ir į visas vėliau padarytas bet kokios formos jos kopijas, įskaitant Spaudinius (kaip nurodyta toliau).  Išskyrus tuos atvejus, kurie aprašyti šiame dokumente, jokios licencijos ar teisės (išreikštos ar numanomos) į jokią intelektinę „Canon“ ir jos licencijos išdavėjų nuosavybę „Canon“ neperduoda ir nesuteikia.  Jūs negalite keisti, pašalinti ar panaikinti jokio „Canon“ ir (arba) jos licencijos išdavėjų pranešimo dėl autorių teisių, esančio Licencijuotoje programinėje įrangoje ir visose paskesnėse bet kokios formos jos kopijose.

2. Licencija.  Jūsų licencija naudoti Licencijuotą programinę įrangą yra neišimtinė ir neperduodama.

(1)  Jums suteikiama teisė naudoti Programinę įrangą („naudoti“ reiškia įdiegti, vykdyti ar rodyti programinę įrangą) keliuose savo kompiuteriuose.  Šios Programinės įrangos negalima nuomoti, suteikti išperkamosios nuomos pagrindais, sublicencijuoti, skolinti, parduoti, perleisti ir perduoti.

(2)  Jums suteikiama teisė naudoti Duomenų naujinimus („naudoti“ reiškia įdiegti, vykdyti ar rodyti duomenų naujinimus) keliuose savo kompiuteriuose arba spausdintuvuose.  Duomenų naujinimų negalima nuomoti, suteikti išperkamosios nuomos pagrindais, sublicencijuoti, skolinti, parduoti, perleisti ir perduoti.

(3)  Jums suteikiama teisė kopijuoti ir naudoti Turinio duomenis („naudoti“ reiškia atsisiųsti internetu naudojant Programinę įrangą, įdiegti, vykdyti ar rodyti Turinio duomenis) keliuose savo kompiuteriuose savo asmeniniais tikslais.  Šių Turinio duomenų negalima nuomoti, suteikti išperkamosios nuomos pagrindais, sublicencijuoti, skolinti, parduoti, perleisti ir perduoti.  Be to, jums leidžiama išspausdinti Turinio duomenis ir naudoti, panaudoti, kopijuoti, laikyti nukopijuotus ir platinti spaudinius (toliau vadinama „Spaudiniais“) tik savo nekomerciniais tikslais.  Negalima Spaudinių naudoti, panaudoti, kopijuoti, laikyti nukopijuotų ar platinti komerciniais tikslais.  „Canon“ neatsako už jūsų Spaudinių naudojimą, už bet kokias pretenzijas ar bylas, iškeltas jums dėl Spaudinių naudojimo, įskaitant visą atsakomybę ar išlaidas, susijusias su visomis pretenzijomis, nuostoliais, žala, bylomis, sprendimais, bylinėjimosi išlaidomis ir atlygiu advokatams.

(4)  Galite pasidaryti atitinkamą Licencijuotos programinės įrangos atsarginių kopijų skaičių, atsižvelgdami į leistiną jų naudojimą, su sąlyga, kad tose kopijose išlaikote pranešimą apie „Canon“ autoriaus teisę, koks yra originalioje jums pateiktoje Licencijuotos programinės įrangos kopijoje.

(5)  Neturėtumėte naudoti ar kopijuoti Licencijuotos programinės įrangos dėl tikslo, pažeidžiančio viešąją tvarką ir moralės principus arba susijusio su antisocialinėmis jėgomis, ir neturėtumėte leisti to daryti jokiai trečiajai šaliai.

(6)  Neturėtumėte naudoti ar kopijuoti Turinio duomenų dėl bet kokio tikslo, susijusio su turiniu suaugusiesiems arba bet kokia antisocialine organizacija, ir neturėtumėte leisti to daryti jokiai trečiajai šaliai.

(7)  Neturėtumėte naudoti ar kopijuoti Turinio duomenų bet kokiu būdu, pažeidžiančiu arba ar pasisavinančio bet kokias autorių teises, teisę į portretą, prekės ženklo ar bet kokias kitas teises, susijusias su „Canon”, patronuojamųjų įmonių ar filialų, ar jų licenciarų Turinio duomenimis, ir neturėtumėte leisti to daryti jokiai trečiajai šaliai.

(8)  Neturėtumėte naudoti ar registruoti bet kurios Turinio duomenų dalies savo ar trečiųjų šalių naudai kaip prekės ženklų, komercinių pavadinimų, paslaugų ženklų ar bet kokių kitų komercinių aprašymų, ir neturėtumėte leisti to daryti jokiai trečiajai šaliai.

(9)  Neturėtumėte naudoti ar kopijuoti Turinio duomenų dėl tikslo, pažeidžiančio „Canon”, patronuojamųjų įmonių ar filialų, ar jų licenciarų reputaciją, ir neturėtumėte leisti to daryti jokiai trečiajai šaliai.

Išskyrus anksčiau šiame dokumente nurodytus atvejus, negalite nuomoti, suteikti išperkamosios nuomos pagrindais, sublicencijuoti, skolinti, parduoti, perleisti, perduoti, kopijuoti, atkurti, modifikuoti, sujungti, išversti, konvertuoti į kitą programavimo kalbą, atgaminti, išnagrinėjus jos sandarą, dekompiliuoti, keisti, išardyti ar kurti išvestinius produktus pagal visą Licencijuotą programinę įrangą ar jos dalį, negalite leisti to daryti ar naudoti Licencijuotą programinę įrangą jokiai kitai trečiajai šaliai, išskyrus aiškiai šioje Sutartyje nurodytus atvejus ir tiek, kiek aiškiai leidžia įstatymai.

3. Informacijos perdavimo patvirtinimas.   Jūs tiksliai žinote ir sutinkate, kad i) kai kuri Programinė įranga gali perduoti informaciją, pvz., jūsų naudojamų Spausdintuvų pavadinimus ir serijos numerius, Programinės įrangos tipą, kalbos parametrus, rašalo informaciją, Spausdintuvo būseną, OS ir (arba) naršyklės regioną ir tipą (su sąlyga, kad perduodamoje informacijoje nebus jūsų asmeninės informacijos), siekiant jums suteikti kuo tikslesnės pagal jūsų spausdintuvo aplinką informacijos ir duomenų, kai prisijungiate prie „Canon“ arba bet kurios kitos „Canon“ paskirtos trečiosios šalies serverių; ii) „Canon“, jos filialai ir antrinės bendrovės, taip pat jų atitinkami platintojai ir pardavėjai gali analizuoti ir naudoti tokią informaciją savo gaminių kūrimo ir paslaugų teikimo tikslais.

4. Eksportavimo apribojimai.  Sutinkate vykdyti visas visų susijusių šalių eksporto įstatymų ir JAV Eksporto administravimo reglamento (EAR) nuostatas ir laikytis jų apribojimų bei taisyklių ir neeksportuoti ar pereksportuoti, tiesiogiai ar netiesiogiai, Licencijuotos programinės įrangos pažeisdami šiuos įstatymus, apribojimus ir taisykles ar neturėdami visų reikiamų leidimų.

5. Nutraukimas.  Ši Sutartis įsigalioja jums spustelėjus prie šios Sutarties esantį mygtuką „Sutinku“, įdiegus Licencijuotą programinę įrangą arba kitu būdu ją naudojant ir lieka galioti, kol bus nutraukta.  Galite nutraukti šią Sutartį sunaikindami Licencijuotą programinę įrangą, įskaitant visas jos kopijas (išskyrus Spausdintuvuose įdiegtus Duomenų naujinimus).  Be to, šią Sutartį galima nutraukti pažeidus bet kurią jos nuostatą ar neįvykdžius kurios nors jos sąlygos.  Nutraukę Sutartį (nepaisant nutraukimo priežasties) turite nedelsdami sunaikinti visas Licencijuotos programinės įrangos kopijas, įskaitant bet kokią Licencijuotą programinę įrangą, laikomą bet kurio jums priklausančio, prižiūrimo ar valdomo kompiuterio standžiajame diske ar netriniajame loginiame diske, bet išskyrus Spausdintuvuose įdiegtus Duomenų naujinimus.  Be to, „Canon“ turi teisę pasinaudoti bet kuria sutartine ar įstatymine teise, galia ar būdu, kurį gali turėti.  Nepaisant šių nutraukimo sąlygų, Sutarties 1, 3, 5–9 punktų nuostatos liks galioti.

6. Palaikymas ir naujinimas.  „Canon“, jos antrinės bendrovės ir filialai bei jų atitinkami platintojai ir perpardavėjai bei „Canon“ licencijos išdavėjai neprivalo teikti Licencijuotos programinės įrangos priežiūros ar su naudojimu susijusios pagalbos paslaugų.  „Canon“, jos antrinės bendrovės ir filialai bei jų atitinkami platintojai ir perpardavėjai bei „Canon“ licencijos išdavėjai neįpareigoti teikti jokių Licencijuotos programinės įrangos naujinimų, pataisų ar su ja susijusios pagalbos, jei nėra aiškaus raštiško susitarimo tarp jūsų ir vienos iš anksčiau išvardytų įmonių.

7. RIBOTOJI GARANTIJA.  LICENCIJUOTA PROGRAMINĖ ĮRANGA YRA LICENCIJUOTA „TOKIA, KOKIA YRA“, NESUTEIKIANT JOKIŲ IŠREIKŠTŲ AR NUMANOMŲ GARANTIJŲ AR SĄLYGŲ, ĮSKAITANT, BET NEAPSIRIBOJANT, NUMANOMAS PERKAMUMO, KOKYBĖS IR (ARBA) TINKAMUMO TAM TIKRIEMS TIKSLAMS, IR TEISIŲ, NUOSAVYBĖS TEISIŲ IR INTERESŲ, ĮSKAITANT VISĄ INTELEKTINĘ NUOSAVYBĘ, NEPAŽEIDŽIAMUMO GARANTIJAS.

VISA SU LICENCIJUOTOS PROGRAMINĖS ĮRANGOS KOKYBE IR NAŠUMU SUSIJUSI RIZIKA TENKA JUMS.  NUSTAČIUS, KAD LICENCIJUOTA PROGRAMINĖ ĮRANGA YRA SU DEFEKTAIS, JŪS (O NE „CANON“, JOS ANTRINĖS ĮMONĖS AR FILIALAI, NE JŲ ATITINKAMI PLATINTOJAI AR PERPARDAVĖJAI IR NE „CANON“ LICENCIJOS IŠDAVĖJAI) PRISIIMATE VISAS IŠLAIDAS, SUSIJUSIAS SU VISAIS BŪTINAIS TAISYMO AR KOREGAVIMO DARBAIS.

KAI KURIŲ ŠALIŲ AR TEISMŲ JURISDIKCIJOS DRAUDŽIA NEĮTRAUKTI NUMANOMŲ GARANTIJŲ AR SĄLYGŲ, TODĖL ANKSČIAU NURODYTAS NEĮTRAUKIMAS JUMS GALI BŪTI NETAIKOMAS.  ŠIA GARANTIJA JUMS SUTEIKIAMOS TAM TIKROS TEISĖS, TAČIAU JŪS GALITE TURĖTI IR KITŲ TEISIŲ, KURIOS ĮVAIRIOSE ŠALYSE AR JURISDIKCIJOSE SKIRIASI.

„CANON“ NEUŽTIKRINA, KAD LICENCIJUOTOS PROGRAMINĖS ĮRANGOS FUNKCIJOS ATITIKS JŪSŲ REIKALAVIMUS ARBA KAD JI VEIKS BE PERTRŪKIŲ AR BE KLAIDŲ.  Tačiau, jei Licencijuota programinė įranga pateikiama laikmenoje, pvz., CD-ROM, „Canon“ suteikia garantiją, kad laikmena, kurioje yra Licencijuota programinė įranga, yra be medžiagų ir gamybos defektų, kai ji naudojama įprastai devyniasdešimt (90) dienų, skaičiuojant nuo įsigijimo datos, kurią galima patvirtinti įsigijimo kvitu arba kitomis „Canon“ priimtinomis priemonėmis („RIBOTOJI GARANTIJA“).

KLIENTŲ TEISIŲ GYNIMO PRIEMONĖS.  „Canon“, jos antrinės bendrovės ir filialai bei jų atitinkami platintojai ir perpardavėjai bei „Canon“ licencijos išdavėjai prisiima visą atsakomybę ginti jūsų teises ir pakeisti laikmeną, neatitinkančią RIBOTOSIOS GARANTIJOS nuostatų ir grąžintą (pridedant įsigijimo kvito kopiją ar kitą „Canon“ priimtiną patvirtinimo priemonę) „Canon“ vietos pardavimo atstovui, veikiančiam toje šalyje, kurioje buvo įsigyta Licencijuota programinė įranga.  RIBOTOJI GARANTIJA netaikoma, jei laikmena pažeista nelaimingo atsitikimo metu, netinkamai naudojant Licencijuotą programinę įrangą ar ja piktnaudžiaujant.  Ribotąja garantija pasinaudoti gali tik pirminis Licencijuotos programinės įrangos vartotojas.

8. GARANTIJĄ NAIKINANTI SĄLYGA.  ANKSČIAU ŠIAME DOKUMENTE PATEIKTA RIBOTOJI GARANTIJA YRA VIENINTELĖ JUMS SUTEIKIAMA GARANTIJA, JI PAKEIČIA VISAS ĮSTATYMŲ, SVEIKOS NUOVOKOS, PREKYBOS TAISYKLIŲ, KOMERCINIŲ SANDORIŲ TVARKOS IR PAN. NUMATYTAS GARANTIJAS, SĄLYGAS, PAREIŠKIMUS, PASIŽADĖJIMUS, TERMINUS IR ĮSIPAREIGOJIMUS.  VISUS JUOS VISIŠKAI PANAIKINA ĮSTATYMŲ NUMATYTU MASTU.

9. ATSAKOMYBĖS APRIBOJIMAS.  ĮSTATYMŲ NUMATYTU MASTU JOKIAIS ATVEJAIS NEI „CANON“, NEI JOS ANTRINĖS ĮMONĖS AR FILIALAI, JŲ ATITINKAMI PLATINTOJAI AR PERPARDAVĖJAI, NEI „CANON“ LICENCIJOS IŠDAVĖJAI NEATSAKO UŽ JOKIUS TIESIOGINIUS, NETIESIOGINIUS, PRIEŽASTINIUS, ATSITIKTINIUS, SPECIALIUOSIUS AR KITUS NUOSTOLIUS (ĮSKAITANT VISUS NUOSTOLIUS DĖL PELNO PRARADIMO, VEIKLOS SUTRIKDYMO AR VERSLO INFORMACIJOS PRARADIMO), NET JEI „CANON“, JOS ANTRINĖS ĮMONĖS AR FILIALAI, JŲ ATITINKAMI PLATINTOJAI AR PERPARDAVĖJAI AR „CANON“ LICENCIJOS IŠDAVĖJAS ŽINOJO APIE TOKIŲ NUOSTOLIŲ GALIMYBĘ.  BET KOKIU ATVEJU VISA „CANON“ IR JOS ANTRINIŲ ĮMONIŲ AR FILIALŲ, JŲ ATITINKAMŲ PLATINTOJŲ AR PERPARDAVĖJŲ IR „CANON“ LICENCIJOS IŠDAVĖJO ATSAKOMYBĖ, SUSIJUSI SU ŠIA SUTARTIMI (DĖL KONTRAKTO, PAŽEIDIMŲ (ĮSKAITANT VISUS APLAIDUMO ATVEJUS) IR KITŲ SĄLYGŲ), NEGALI BŪTI DIDESNĖ NEI SUMA, KURIĄ FAKTIŠKAI SUMOKĖJOTE UŽ „CANON“ PRODUKTĄ, KURIAM SKIRTA LICENCIJUOTA PROGRAMINĖ ĮRANGA, ARBA PENKI JAV DOLERIAI (5,00 USD) AR SUMOS EKVIVALENTAS ATITINKAMA VIETOS VALIUTA.

NIEKAS ŠIOJE SUTARTYJE NEGALI TURĖTI ĮTAKOS ĮSTATYMŲ NUSTATYTOMS KLIENTO TEISĖMS.

10. Bendroji informacija.  Ši Sutartis sudaro visą sutartį tarp jūsų ir „Canon“ dėl Licencijuotos programinės įrangos ir ji pakeičia visus ankstesnius žodinius ar rašytinius pranešimus, sutartis ar susitarimus dėl Licencijuotos programinės įrangos.  Nė viena šalis neturi jokių teisių gynimo priemonių dėl pateikto pareiškimo, kuriuo pasitikėta sudarant sutartį (nebent tas pareiškimas buvo apgaulingas), ir vienintelė teisių gynimo priemonė suteikiama nesilaikius susitarimo, kaip nurodyta šioje Sutartyje.

Jei bet kuriuo metu kompetentingas jurisdikcijos teismas nustato, kad kuri nors iš šios Sutarties šalių yra visiškai arba iš dalies nelegali, neturinti įstatyminės galios ar neginama teismine tvarka bet kokiu požiūriu atsižvelgiant į bet kurios jurisdikcijos įstatymus, šis faktas neturi jokios įtakos ir nesusilpnina jokių kitų šios Sutarties sąlygų teisėtumo, teisinių galių ar ginamumo pagal įstatymą.

„Canon“ bet kurios iš teisių, galių ar teisės gynimo priemonių pagal šią Sutartį nevykdymas arba vėlavimas vykdyti jokiais atvejais nereiškia tokių teisių, galių ar teisių gynimo priemonių atsisakymo.

Jokia šios Sutarties versija negalios, kol nebus pateikta raštu ir pasirašyta įgalioto „Canon“ atstovo.

Šios Sutarties nuostatos, kiek jos susijusios su „Canon“ antrinėmis įmonėmis ir (arba) filialais, turi būti tiesiogiai vykdomos tų įmonių ir (arba) filialų.

U.S. Government Restricted Rights Notice
The Software is a “commercial item,” as that term is defined in 48 C.F.R. 2.101 (Oct 1995), consisting of “commercial computer software” and “commercial computer software documentation,” as such terms are used in 48 C.F.R. 12.212 (Sept 1995).  Consistent with 48 C.F.R. 12.212 and 48 C.F.R. 227.7202-1 through 227.7202-4 (June 1995), all U.S. Government End Users acquire the Software with only those rights set forth herein.  Manufacturer is Canon Inc./ 30-2, Shimomaruko 3-chome, Ohta-ku, Tokyo 146-8501, Japan.  Terminas „Software“, vartojamas šiame skyriuje, reiškia „Licencijuota programinė įranga“, kaip vartojama šioje sutartyje.


Paskutinis atnaujinimas: 2021 m. birželio 8 d.
